കുവൈത്തില് രാഷ്ട്രീയ കേസുകളില് വ്യവസ്ഥകളോടെ മാപ്പുനല്കും കുവൈത്ത് സിറ്റി: കുവൈത്തില് രാഷ്ട്രീയ കേസുകളില് വ്യവസ്ഥകളോടെ മാപ്പുനല്കുന്നത് പരിഗണനയില്. വ്യവസ്ഥകള് സംബന്ധിച്ച് കുവൈത്ത് അമീര് ശൈഖ് നവാഫ് അല് അഹ്മദ് അല് ജാബിര് അസ്സബാഹ് പാര്ലമെന്റ് സ്പീക്കര് മര്സൂഖ് അല്ഗാനിം, പ്രധാനമന്ത്രി ശൈഖ് സബാഹ് ഖാലിദ് അല് ഹമദ് അസ്സബാഹ്, ജുഡീഷ്യല് അതോറിറ്റി മേധാവി ശൈഖ് മുഹമ്മദ് അബ്ദുല്ല അസ്സബാഹ് എന്നിവരില്നിന്ന് നിര്ദേശം തേടി. പാര്ലമെന്റും സര്ക്കാറും തമ്മിലുള്ള ബന്ധം നന്നാക്കാന് അമീര് മുന്കൈയെടുത്ത് നടത്തുന്ന നാഷനല് ഡയലോഗില് പ്രതിപക്ഷ എം.പിമാര് പ്രധാനമായും ആവശ്യപ്പെട്ടത് രാഷ്ട്രീയ കേസുകളിലെ പൊതുമാപ്പും അഭിപ്രായസ്വാതന്ത്ര്യം ഉറപ്പുവരുത്തലുമാണ്. തുര്ക്കിയിലും ബ്രിട്ടനിലും അഭയം തേടി കഴിയുന്ന മുന് എം.പിമാര് ഉള്പ്പെടെയുള്ളവര്ക്ക് കുവൈത്തിലേക്ക് തിരിച്ചുവരാന് വഴിയൊരുങ്ങുകയാണ്.The post കുവൈത്തില് രാഷ്ട്രീയ കേസുകളില് വ്യവസ്ഥകളോടെ മാപ്പുനല്കും first appeared on MalayalamExpressOnline.